
Úvodom.

Milý čitateľu, či­ta­teľka!

Volil si, volili ste, vykonali ste svoju ob­čian­sku po­vin­nosť. Volili ste podľa svojho svedomia a vedomia, podľa zjavného a skrytého záujmu. Volili ste tajne. To je veľký vý­do­by­tok po­li­tic­kej slobody. Čo sme starší, pamätáme sa, že na území našej rodnej zeme volilo sa vše­li­jako, len nie tajne. Vtedy sme žili v porobe.

V de­mok­ra­tic­kej našej vlasti, v Čes­ko­slo­ven­skej re­pub­like, volíme strany a nie osoby; tak aspoň nám to tvrdí stra­nícka dog­ma­tika. Podívaj sa, milý čitateľu, aj na rub tejto dogmy. Presvedč sa, ako sa zo­sta­vuje kan­di­dátka do snemu. Podívaj sa do zá­ku­li­sia, čo sa tam všetko premelie, kým sa zrodí kandidát. Neni to tak jed­no­du­chá vec, akou by si si ju pred­sta­vo­val podľa kľudných kan­di­dá­tiek, ktoré sú ti doručené 8 dní pred voľbami. Všimni si, ako po­li­tickí prí­živ­níci of­lin­kujú de­mok­ra­ciu a omáľajú frázu o „vyšších záujmoch.“

V dielku tomto pre­sved­číš sa, ako sa rodia naši zá­ko­no­darci. Rovnako sa rodia vo všetkých po­li­tic­kých stranách; odchýlky sú nepatrné. Tiež volebnú agitáciu tu máme. Bez tej niet volieb. Treba získavať ľa­hos­taj­ných voličov a voličky, ktorí nepatria nijakej po­li­tic­kej strane; takých je viac, ako or­ga­ni­zo­va­ných. Hla­so­vací materiál treba vymiesiť. Po voľbách sa oň už nik nestará. Tu je možné pre­sved­čiť sa, ako znie vo sku­toč­nosti „hlas ľudu, hlas to boží“, ako sa ozýva na po­li­tické prívety a ako hlasuje.

PÔVODCA

V Bra­ti­slave 1. júna 1935.


Strýc Kopún a Jano Rágala kandidujú do snemu.

Čitateľ vie, že strýc Kopún z Brezovej, hoci už dávno pre­kro­čivší vek zvaný „Ab­ra­há­mov“, oženili sa po druhý raz. Vzali si vkladnú knižku so 400 tisícami Kč a k ním na prídavok babu „Ame­ri­kánku“, ktorá sveta videla, skúsila a je dosť chytrá, aby sa „vyznala v tla­če­nici“. Prosím taká tla­če­nica už je tu skutočne. Sotva sa rozb­resklo, že budú voľby do zá­ko­no­dar­ného zhro­maž­de­nia, do zeme a okresov, sotva sa v národe začali trocha čulejšie vetrať po­li­tické názory, začali sa mrviť aj strynka Kopúnech, ako uvidíme z ďalšieho.

„Oné, Juro – vravia toť raz – mvôhel bys sa už aj vykydnút a trochu po­o­hliad­nut v tej politike! Gšefty jakorieč stoja, kožky si aj zaúdit mvôžu bre­zov­skí gabáari… Domu ti nigdo ništ nedonese…“

„Neondi, Kačko! Ja som už precaj starý do politiky. Šak máme z čoho vyžit. Peniaze si ne­ze­be­reš na druhý svet. Keď sme sa na­trá­peli, mosíme si aj od­po­či­núť na staré kolená. Nech sa trápia mladí, kerí sú aj trochu hybnejší od nás…“

„Ne­ni­hi­luj Juro! Aj sa ti čudujem. Po­cho­déls sveta kus a taký si jakýsik denglavý. Tot nebohý Poláček, daj mu Pánboh slávu večnú, dožili sa vyše osem­de­siatky a do po­sled­ného dechu vypili si vinka u Tvar­vôž­kov. A ty už bys len za pec liezel. Hanbi sa! Vzala som si muža a neviem načo…“

„Tos si mala, Kačko, ro­zmys­let pred sobášom! – bránia sa strýco. Čo som, to som; jakého ma vidíš, takého ma píš! Bol som ja kedysi chasník, čo mu páru nebolo ani v štyroch okresoch; nemôžem sa takému rovnať v se­dem­de­siatke; čo si len namýšlaš! Do politiky som ja krátky už. Mosíme to pre­ne­chať mladším. Ved ani zubov nemám, ved šak mi ty mosiš požuvať kvorku, aj trochu tvrdšie maso. Už si ani poriadne vypit nemvôžem, jako som si kedysik. Tak čo sceš s politiku? Kde bych sa hrabál do politiky…“

„Tak, tak? A ty to necháš, há? Tot Palo Mozolák z my­jav­ských kopaníc, od Mam­ra­chúr­vôv povedal, že bude ab­le­gá­tom, že veru kan­di­duje a na prvém mieste. Taký miglanec a furt tu obšmŕda, ob­sku­luje a chliame papulú, že bude ab­le­gá­tom, či po­slan­com, jako to neskaj hovoria. Von mvôže byt a ty nyje? To hla, si necháš lúbit, há? To si muž, Brezovan, poctivý re­me­sel­ník…?“

„Hm, poctivý jako poctivý, Kačko moja; poctivý jak se­dem­ročný kohút. V našem remesle tej poc­ti­vosty moc ne­ub­li­žu­jeme – dôvodia strýko; kde sme nemvôhli, neohli sme; to vieš, alebo nevieš a preto mi tu nedžapli, ty sojka čo si!“

„Tak, ja som sojka? Ked som sojka, nech som, a ty si moriak! Ale von, ten Myjavec, ten svinkár, von sa rozumie bisnisu a ty nyje, čo aj si Brezovan. Von sa dá na politiku, ked nejdú gšefty, von sa pridá g niekerej tej strane, kerá sa rozumie gšeftom, von to niekam ne­do­tiahne. A ne­za­ču­du­jem sa, ked z teho my­jav­ského svinkára bude raz aj minister. A ty kam to do­tiah­neš, há? Leda do Štvemíka, alebo tot do Pa­ta­ko­vej!“

„Ej ale ti brčká vysoko rostú, Kačko moja! Asnaj aj ty chceš byt pani mi­nis­trovú? Ne­za­bú­daj, že „kdo sa povyšuje, bude ponížen“!“

„Ked by mvôhla byt mi­nis­trovú Myjafka, mvôžem nú byt aj ja! A ked bych aj nebola, budem aspoň ženú poslanca, kerý robí zákony. A ked bude šikovný, mvôže si sem-tam aj zarobiť. Takto o tebe už nigdo ništ nevie. Ked bys bol tým po­slan­com, vyvolia ta aj banky, alebo fabriky do direkcie. Urobely by z teba človeka na­slo­vov­za­tého. Sedel bys všade len v prvých lavicách a robél bys verejnú mienku. Bola som v Amerike, viem jako to chodí ve svete šírém.“

„Ja ta po­slúch­nem, ked teda myslíš – vravia strýco. Keby sa žatým ned­ria­pal ten Myjavec, Palo Mozolák, nepúščal bych sa do toho. Brezovan ešče nigdy ne­us­tú­pil pred Myjafcom. Čo dokáže Myjavec, dokážeme aj my aj opolnoci, ej veru dokážeme ot­cip­ris­sám­ve­leb­nému, na­za­ret­skému!“

„Ale oné Kačko, ked už sme v tom: To bych si mosél aj nové háby porídit, širiak kúpiť lebo tento už pre­ve­lice smrdí dubom a zolú a je pre­ve­lice za­mas­tený. V takém by ma už ne­pus­teli do Prahy, ani do par­la­mentu. Tu budú zas výdafky, s kerými sme nerátali!“

„Si ty Juro ale chumaj drevený! Nuž, či budú volit tvoj širiak a kepen, alebo teba, há? – ježia sa roz­to­milá po­lo­vička strýč­ková. Ach Bože mvôj prebože; mám to já len pecivála, mám! Kde som si len bo­že­večný rozum dala, ked som sa s ním spriahla, ja stvora neščasná? Keby to bol druhý, už by bol dávno mi­ni­strom a toto, eh – škoda hovoriť. Mvôhla som byt pani po­slan­covú, pani mi­nis­trovú už dávno. Mvôhla som sa vozit na mašine v prvej klase a po mestách na au­to­mo­bí­loch. A takto? Tu sa mosím obsmŕdat na Brezovej, z kerej uiž vymiera život a trápit sa s mužom, pe­ci­vá­lom. Ach Bože, Bože, ale som sa dočkala po­lep­še­nia, ej veru dočkala!“

„Nevrndži stará a nestrkaj nos do politiky, kerej rozumieš jako hus pivu! Čo ty vieš, čo sa neská žiada na po­slan­covi a se­ná­to­rovi!“

„Nále, nále, a čo bych nevedela?! Šak čítam noviny a merkujem, čo sa o kom píše. Poslanci robia zákony a keré oni urobeli, na ty im zas pri­ký­vajú senátori a vadia sa jak sa patrí v de­mok­rá­cii. Tot hla to máš, abys vedél!“

„Očúvaj Kačo, ked mi ty dokážeš, že Jano Candrák, Juro Pyskatý, čo boli dosál poslanci za našu stranu, že ten šup­si­brz­lík a ob­šajs­ník Daniš Kulifaj, Martin Kamas, za stranu onakvú, Izidor Chlpáč a Ondrej Kocúr za stranu lakujúcu, čo boli dosál v tom par­la­mente po­slan­cami, že by títo naozaj aj zákony vy­mýš­lali‚ tak ti vrátim tú vkladnú knižku, čos mi dala pred našú svadbú. Vrátim ti ju hned teráž. Však vôni sa ledvaj vedeli podpísat, kdežeby ešče aj zákony robit?!“

„Ja hovorím, že si ozembuch, Jurko mvôj a ne­ro­zu­mieš sa tomu. Nevieš, jako to chodí v politike. Ja ta mosím poučit, lebo som do toho z gruntu nazrela. Bola som, šak vieš tot nedávno v Senici, v Trnave a podívala som sa aj do Bra­ti­slavy, abych videla toho nášho za­hra­nič­ného ministra Beneša a ru­mun­ského Ti­tu­lescu. V Amerike som slúžela s Ru­mun­kami a mám ich rada esče odtamtél. Aj som ho videla, jako som ti hovorela, ale to sem nepatrí. Ono sa už gdekade hovorí, že budú volby a šetko sa na ne pri­pra­vuje, len ty nyje“

„Mvôhla bys prestat a nefrflať furt!“ – odvrknú strýko.

„Kde som?“

„Na Brezovej, ty dora!“

„Ty Kubo; šak viem, ale kde som prestala, ked mi skáčeš do reči a džapleš furt! Aha, už to mám; teda jakorieč pri volbách… Nuž tak. Dobre som mer­ko­vala, čo gdo hovorí, jako zmýšla z Re­pub­likú, čo sa hovorí o po­li­tic­kých stranách. Gdo jako ráta, že zvíťazí. A tu som videla, jakože som sa dívala aj ušiami a pätami, že po Re­pub­like, ba aj po našiem Slo­ven­sku behá ukrutné množstvo kan­di­dá­tov na ab­le­gát­stvo; na se­ná­to­rov už menej. Ale každý sopliak si myslí, že je súci za poslanca. Tu som si akurátne po­mys­lela, že ked takí de­len­jakí miglanci si trúfajú, prečo bys si nemal trúfat ty na poslanca? Zuby ti dám urobiť báraj ze slonovej kosty, nemaj strachu a starostí. Hovorit vieš, lebo si celý svoj život ku­ren­čia­ril, kožky a vajcá predával po svete. A ked bys aj nechcel, alebo nevedel múdre hovoriť, budeš múdre mlčať. Von to už niegdo múdrejší za teba tam vykydne a ty len budeš pri­ky­vo­vať, jako bys sa tomu rozumel. Tak to nebodaj robeli aj takí poslanci, jako boli dosal Candrák, Pyskatý, Kamas, Kulifaj, Chlpáč a ostatní. Brali platy a kývali… Jurko mvôj, to bys aj ty uhádél ešče! No nýje?“

„Uhádél, neuhádél, ale či ma zvolia he, o tom je reč?! Šak porcie mám po­pla­tené, fiškáli mi dajú pokoj aj s exe­kú­tormi, s farárom sa už tak silno nevadím, rechtor sa mi vyhne; teda šak odtálto by nebolo viny, ani prekážky. Ale kunšt je dostať sa na kan­di­dátku, Kačka moja!“

„Mosíš chytiť rozum do hrsty! Aj som si myslela, že bo­že­večný od večnosti – dostane sa na kan­di­dátku taký, kerý sa vie poriadne tlačiť. A lud je šelijaký, neni dicky dosť vy­bie­ravý. Zavedú ho a myslí si, že gdo hodne vrazí chle­bárnú, je súci za poslanca a fab­ri­kanta zákonov. Na múdre slová sa zriedka očúva. To som aj vycítyla už niekolko rázy. Svetu sa lúbi smelosť, odvaha; na rozum sa nehladí, lebo šak s hodnostú príde aj rozum. Len po volbách sa zbadá, že bol vyvolený chumaj, ale už je neskoro. Ked mu dokážeš, že je chumaj, ne­dos­ta­neš ho z mandátu; sedí v nom jako ves pod chrastú až do skon­če­nia mandátu, alebo života svojeho…“

„Kačo, si ty ale dora! – miernia strýko svoje trápidlo. V de­mok­rá­cii je šetko možné. Po­slan­com a se­ná­to­rom mvôže byt každý človek, občan tohoto štátu. Tak čo máš proti tomu, há? Zákon toto šetko pripúšča, či sa ti to lúbi, alebo nyje…“

„Veru sa ti čudujem, Jurko mvôj, ej veru čudujem, aj dyvím! Zákon neni zlý a de­mok­ra­cia je dobrá, ale ludie v nej sú zlí a sami si pletú na seba bič, ked si medzi sebú na takéto úrady ne­vy­bie­rajú tých naj­sú­cej­ších ludí; šak je takých u nás dost. Jakí de­mok­rati, taká de­mok­rá­cia! Šetci v niej máme svoje pol­teg­ráfy. Keby sa ludia dívali na to, čo kerý ten poslanec vie, čo dokázál, či je na niečo súci, nevolili by kývalo v do snemu. Tu to máš, že si každý myslí, že je len von jediný, súci za poslanca…“

„Hlad Jurko, ked ti to už mám celkom ešp­li­ko­vát: Moj rozum nestačí, abych sa hlásila za farára, za rechťora, za doktora, alebo sudcu a preto sa tam ani netlačím. Ale stačila by som na kurátora, kos­tol­níka, hajtmana a prípadne šintra, alebo exe­kú­tora. Ani tam sa nepchám, lebo jednak z toho nevyzíza po­riad­nejší gšeft a potom, že mi stačí po­ve­do­mie, že ze svojím „filipom“ bych aj taký úrad zastala statečne…“

„Kačko moja, a či v mestách už pijú na konto volieb? Už sa kor­te­šuje? Všimla sis‘, jakosa kor­te­šuje a za kerú stranu najviac? “

„Vidíš ho, stehlíka; kade mu rozum lozí?! Von by už pil! Ale neboj sa Jurko, ked ta vyvolia za poslanca, nehladím na nejakú tú tisícku. Šak detí nemáme; nech si voličia vypijú, šak bys mi to mosél vrátit z prvej výplaty po­sla­nec­kej. Ked by ta ale len do senátu vyvolili, vac jako 500 Kč ne­dos­ta­neš!“

„Ja ta teda po­slúch­nem, Kačko moja – vravia strýčko. Ale neviem, neviem, či sa mi to podarí, či sa pre­tla­čím v tla­če­nici, lebo že by aj naša sa­mos­pa­si­telná strana nemala dosť kan­di­dá­tov, neverím; behá ich u nás preš pri­sám­bohu mnoho jak psov. A že by akurát len na mna čakali, tiež neverím. A čo, keby sa ne­po­da­relo s po­slan­com, spo­ko­jila bys sa ze se­ná­to­rom, čo?“

„Jurko, nevidíš od nosa dalej! – peklia sa strynká Kopúnech. Či nevidíš, že do senátu dávajú všetky strany starých pánvôv, kerých nemôžu dobre po­tre­bo­vať, alebo nechcú ich po­tre­bo­vať mezi po­slan­cami? Odkedy máme re­pub­liku, ešče ani raz ne­uro­beli senátora – mi­ni­strom. A ja chcem, abys bol časom mi­ni­strom, lebo ja viem z Ameriky ešče čo je to za honor a preto mosíš byt po­slan­com, šak nemosíš nikomu ukazovát rodný list. Dáš sa poriadne oholiť, ostrihať, hodíš sa do parády, jako ked si cho­die­val na vohlady ge mne a uvidíš, že to pôjde. Len sa neboj, jako sa neboja druhí!“

„Očuj Juda, či Kača, čo si! Ale ja bych neprežil ukru­tečnú ostudu, keby ma ne­kan­di­do­vali v našej strane. G opozícii predsa nepôjdem ja, Juraj Kopún, z Brezovej, ked aj viem, že by ma prijala velice rada. Budeš ma mat na svedomí, ked sa nepodarí tvoj dábelský nápad. Ja nemám moc chuty do snemu, už som na to pri­sta­rým a tam sa žiada mladej sily. To len ty ma do toho ondieš, len ty hundreš, lebo chceš byt pani mi­nis­trovú…“

„Len ty Jurko, po­slúchni múdrej rady tvojej manželky zá­ko­ni­tej a dobre sa ti povedie. Popluj ruky a veselo do toho!“

„Šak ja už nedbám; poručená Pánubohu – redikajú sa strýko. Mvôhla bys dat nejaký foršús na volebné výdavky!“

„Ked to mosí byt, tu máš sto korún, chod medi ludí a začínaj agitovát. Najprv len tak, jako by sa ani ne­chu­me­lilo a potom už naostro jak­sa­patrí, abys to vyhrá!!“ – vravia strynká zrejme spu­ko­jená s prvým vý­sled­kom svojej taktiky.

Strýco zhrabli šupáky a išli „medi ludí“, do krčmy, pri­pra­vo­vať si pôdu pre kan­di­dá­ciu. Aj iní tak robia, mnohí a menovite ľudia bez zásluh, ktorým len pred voľbami zíde na um, že by mohli byť zá­ko­no­dar­cami. Má takých každá strana dosť. Ne­zá­viďme jej ich. Všetci musia byť pre­osiati riečicou de­mok­ra­cie, a len málo z nich ostane na site.


Strýko Kopún na zvedoch.

Strý­čenko náš vyštvaný svojou roz­to­mi­lou po­lo­vič­kou pobrali sa – kam inam – do krčmy. Nazízli do hostinca Tva­rôž­kéch, kde už zať starého gazduje, ten oný… jako sa ale volá. Veď sa mi to meno pletie na jazyku; no ten, čo má za ženu Zuzanku Tva­rôž­kéch. Eh, nech sa už volá jako chce, nejak mu už meno bude; najskôr Brdúšek! Však preto aj strýko vo dverách zavolali na neho:

„Ščefán! Neni ti Juro? Či čo si ale?!“

„Nýje strýko, mne je Martin,“ vraví hos­tin­ský.

„Ná, šak za to ništ, aj ked ti je Daniš jako materi; oné – není sú tu?“

„Gdo strýko, kého hladáte; azda sa tu nájde; šak pojte bližšie!“

„Oh nýje, ďakujem“ – pro­tes­tujú strýc vo dverách stojací. „Je mi pilno, len čo som sa tu stavél, reku či sú tu tí viselci, tot Jano Čundrlík, Mišo Džavan z Jab­lo­nice, Matej Grbáč, Ščefán Harant a Daniš Drška. Velice ich po­tre­bu­jem na slovíčko… Nevieš, kde sú?“

„Aj bych vedél, ale pojte dnu, lebo o takých veciach sa netrúbi na plnú hubu“ – vábi hos­tin­ský strýca Kopúna. Tento ale nelenili, lež pre­šuchli sa bles­ku­rýchle do nálevne, kde im hos­tin­ský šepkal dôverne do ucha, že veru tu boli všetci a radili sa o voľbách, naj­via­cej ale o kan­di­dátke. Vraj už aj kohosi majú, kto sľúbil, že oné, že sa bude pre­ve­lice starať o Brezovú, o re­me­sielko gar­biar­ske, o vaj­ciá­rov, ku­ren­čia­rov, vlniarov, glejárov, myd­lia­rov a ško­pia­rov. Boli tu, ale odešli kamsi; azda sa ešte aj vrátia…

„Tak teda dobrú noc, Jurko!“

„Martin strýko, Martin je mi,“ opravuje hos­tin­ský.

„Nuž báraj Juro, nech je Juro! Idem za nimi, viem kde sú, viselci. Už v nich nebude ništ dobrého; mosím zčerstva za nimi!“

Strýc sa vytašmú z hostinca a na­tie­rajú to rovno do druhého, „Na cir­kev­ném“ sa volal predtým a dnes je to „Národný dom“, palác, do ktorého nemôže vkročiť hociaký jar­mo­čiar v za­ma­za­ných čižmách. Spra­vidla tu sa každý cudzinec zastaví, pre­no­cuje a preto sta­diaľto sa odnášajú po dedine naj­nov­šie chýry zo sveta, ako ich doniesli na Brezovú.

Zadným vchodom pre­tiahli sa strýko ne­po­zo­ro­vane do hostinca. Prišli ani kuna a cie­ľa­ve­dome mrkali po se­dia­cich občanoch, kde sú a či sú tu tí ich viselci, čo už do volieb ba­la­mu­tia národ. Sú ne­za­mest­naní, voľby im dajú načas chleba a politika i kúsok slaninky k nemu, ba keď sa to poriadne a za pravý konec ulapí do hrsti, vystačí aj na koláčik.

Nikým nezvaný, ne­po­zo­ro­vaný prisadli strýko neďaleko stolu, kde sedeli ich „dobrí ftáci, fajn futierka“. Áno, tu boli všetci. Hlavy mali dokopy nad stolom zrazené, fajčili ani lo­ko­mo­tívy a stranou šprtali sťa húseri pred Via­no­cami na brehu bre­zov­ského potoka.

„Už som doma, hudrú si strýc pod nos. Len múdro na nich, aby sa ne­pop­la­šeli. Ne­daj­bože, aby ma niegdo pred­bie­hél! To bych sa ani na oči nesmel ukázať mojej starej, jak ju už poznám!“

A strýko strihajú ušiami na všetky svetové strany, aby im neušlo ani šepotu z úst týchto mig­lan­côv, lebo títo budú robiť politiku medzi ne­za­mest­na­nými, medzi pyt­liakmi, ľuďmi ne­spo­koj­nými, ktorí trpia hos­po­dár­skou krízou a ktorí aj z dlhej chvíle, alebo pre pestrosť v ne­teč­nosti – radi idú na agitačné schôdze.

„Ná, a prečo bys ty, Daniš myslel, že Drgon, čo mu hovoria Cingáč by nemôhel byt ab­le­gá­tom, ha?“ – spytuje sa Džavan Dršku.

„Šak čest mu aj jeho rodine, Cin­gá­čovi, ale von smrdí grošom. Je taký šklban jako ja, alebo tot Grbáč. Čo máš z poslanca, kerý ne­za­platí poriadne voličovi, jako bývalo kedysik!“

„Videt, že si pre­spolný, hen z Jab­lo­nice, nevieš, že Bre­zo­va­nom ani prveč, ani včil, ani nikdy nikdo neplatél na volby. Chudoba cti netratí!“

„No, šak zato pokoj; ja ho nesúdim, že je chudobný, ale ludkovia moji dívam sa na to tak trochu židovský: Chudoba neni hanba, ale ani velká čest! Kam sa dopraceš s národom ho­lod­ranc­vôf!?“

„Nahý si na svet prišiel, nahý s neho odpáliš! Na druhém svete sa všetci vy­rov­náme“ – mieša sa do reči Jano Čundrlík, bývalý kos­tol­ník.

„Janko mój, aj bys mál pravdu, ale riedku; prissám vačku! – dodáva Mišo Džavan z Jab­lo­nice. Chudobní a bohatí ležia v zemi jednako, ale na zemi nie! Každé hrable k sebe hrabú a my mosíme využiť volieb jak sa len dá. A vráťme sa ge kan­di­dátke, lebo nebudeme hotoví ani do Svätého ducha. Pri kom sme ostali?“

„Pri Jurovi Káčerovi, čo bol v Amerike, doniesél si peniaze a nemá čo robiť, preto by chcel kan­di­do­vať a akurát v našiej strane, jako keby tu nebolo druhých dost, až preš pri­ssám­bohu.“

„Ná a prečo by neobstál tot Palo Jaso?“ – po­zna­me­náva Drška.

„Von by obstál, keby nebol naozaj jašo. Však von ani slovíška nepovie rovného, mele piate preš deviate. De jaký ablegát, čo za ablegát, ani tot senátor! Nech som kmín; keby jeho slovo bolo most, bál bych sa nan stupiť!“ – pridá sa kos­tol­ník Čundrlík.

„Oslovme hen Martina, Martina Čuridlu závodu. Von bol už v okresném výbore, vie jako sa robí politika navrchu, je „z našieho plota kôl“ jakorieč, teda von by azda obstál aj za celý náš kraj v par­la­mente…“

„Pst, ticho“ – vraví sťa pojašený Čundrlík. Už to mám jak­sa­patrí. Tothla, strýca Kopúna kan­di­dujme, von sa tiež vyzná v tla­če­nici. Vidél a skusél pol sveta a to mu stačí do snemu. Má známosty z mi­nis­tris­kámi, s pá­nis­kámi v Bra­ti­slave a v Prahe. Von by bol súci. Viete súsedia, my sa mosíme ešče dneskaj dohodnúť, že za koho budeme, lebo po­zaj­treky má kan­di­dačnú schôdzu výbor miestnej or­ga­ni­zá­cie, tá vyšle de­le­gá­tov do okresnej or­ga­ni­zá­cie a tá zas do krajskej. Máme toho dost, pred sebú, aby sme dostali svojeho človeka na kan­di­dátku. Pozor, chlapci! Múdre jednajme; hlavy do­hro­mady a rozum do hrsti každý!“

„Netáraj Jano, ved Kopún sú už starý za poslanca. Oni by to už ne­vy­dr­žali. To je práca a po­vin­nost pre mladších,“ napomína Grbáč.

„Matej má pravdu, von do toho vidí akurátne!“ – do­svied­čajú skoro jed­no­hlasne. Starým patrí íst za pec a ne­pe­cho­rit sa, kam nestačia! Šak už máme dost mladých, kerí tiež nie sú mechom uderení a vidia od nosa. Mladosť je taká nemoc, kerá sa každým dnom lieči. Peciváli nepatria do politiky, hundre si chvíl­kami každý popod nos svoje poznámky.“

„Tak je, pravda je susedia!“ – vraví Jano Čundrlík. Ale ja mám nápad, a snad bude dobrý. Čujte: My budeme trvat na tom, aby kan­di­dátku do po­sla­nec­kej snemovne viedli strýco Kopún. Toto budeme tlačiť v okresnej aj v krajskej or­ga­ni­zá­cii. Ale naisto bude tam vác takých vtákov, kerí by sa téz chceli dostat do snemu. Bude z toho mela, z kerej mosíme výst s naším strýčkom Kopúnom pri­naj­me­nej, že budú na prvém mieste kan­di­do­vaný do senátu. Ústredný výkonný výbor ešče má tiež čo hovoriť do toho, ale ten už nejak tiež uondieme… Mosíme pro­fi­to­vať, ked sa vadia druhí a utícť vr­ti­chvos­tôv.“

„Neni som od toho ani ja, chlapí sa sused Drška. Von Kopún dnes už ani po tom groši tak nesliedí, odkedy sa poznovoč oženél s tú Ame­ri­kánku hen ze Štver­ní­kôv. Myslím si, že ked jakorieč bude v senáte, to jako by bol aj po­slan­com, lebo šak do Prahy chodí jako poslanec a má rovnaké právo aj recht všade. Von by zbavél téz… Jano čo si; chod ho osloviť; Nech by si prisádél a uvidíme, čo von ta to!“

Strýco toto všetko dobre vypočuli a v duchu uva­žo­vali o námete, čo a ako reagovať naň a získať si čím viacej stú­pen­cov pre kan­di­dá­ciu. Sluší sa totiž vedieť, že nie všetci pria­te­lia pred par­la­ment­nými voľbami, ostávajú nám vernými aj počas volieb. Pri skle­pá­vaní kan­di­dá­tiek je „mnoho po­vo­la­ných, ale málo vy­vo­le­ných“ a každý si namýšľa, že je tým vy­vo­le­ným, preto tá rev­ni­vosť aj medzi pria­teľmi.

„Ná, šak pri­sad­nite strýko, čo sa tak uťa­hu­jete od nás!“ – zalieča sa strýkovi Kopúnovi – Jano Čundrlík. „Akurát sme tu na vás mysleli. Pojte medi nás!“

Strýko prisadli múdriac sa, akoby spadli s mesiaca: Tak teda čo chlapci, jako sa máte, čo, jako budeme v týchto zlých časoch, há?. Vidím že vám vy­sy­chajú pohárky, alebo sa z flašky ne­daj­bože vyparelo mod­ran­ské. Sanko, kde si, poj sem! – kričia strýco na krčmára. Dones z litrík mod­ran­ského, ale z kraj­nieho suda, čo posielaš pánovi farárovi; ty viselec čo si!

„Už aj bežím, už ma tu neni!“ – volá fig­liar­sky krčmár od­ná­ša­júc prázdnu fľašu do nálevne.

„Aby sme teda dlho ne­on­dieli, podme k veci“ – začína vážny rozhovor Jano Čundrlík. Volby do snemu a tak dále, máme čoskoro a treba sa nám poradiť, koho máme poctiť dúverú a vyslať do snemu. Bre­zo­va­nia sú rozt­ra­tení po celom svete, ale čis­to­krv­ných mosíme dostať aj do par­la­mentu, aby sa štát onak­vej­šie starál o našu Brezovú a o nás. My sa tu radíme, aby sme mali hotový návrh, ked bude zasedat výbor našej miestnej or­ga­ni­zá­cie po­li­tic­kej. Radeli sme sa o osobách še­li­ja­kých, ale to sú len takí škrkani, súci toť za prí­saž­ných do obce…“

„Takí miglanci, ošme­ko­via, kerí v živote ešče ništ ne­do­ká­zali! – mieša sa do reči Džavan Mišo; ministra im nahánam uni­fi­kač­ného, hned­te­dáž!“

„Vám strýko, rovného sme nenašli, po­kra­čuje Čundrlík. „Preto sme sa usniesli, že sa do­hod­neme na vašiej osobe a tú budeme ondieť, do­po­ru­čo­vát aj na vyšších in­štan­ciách do kan­di­dátky. Dá to mnoho roboty, ale my dúfame, že s božú pomocú všetko pre­ko­náme ščaslivo. Nech nás Pánboh živí!“

„Nech živí, šak je to jeho remeslo!“ Kričí tot Matej Grbáč a dvihá pohár, ktorý bol medzitým naplnil krčmár čerstvé pri­ne­se­ným vínom.

Chlapi vypili, rukávami, alebo dlaniami utreli si gamby a fúziská po víne a upreli všetci zraky ku strýkovi, čo reku oni na to?

„Ja vám ďakujem prí­tel­ko­via za dúveru, kerú ste ma tu pocteli, ale či ste sa reku ne­pre­on­deli! Viete, šak ja sa ešče takto cítým. Šak aj ja­ko­ži­náč, ked sa človek v mojem veku ožení druhý raz a vezne si také živé striebro, jako je moja Kačka; nech som kmín – aj sa mosí ešče obracať pri niej! Politiku som ja mastél už tedy, ked ste sa mnohí ešče v prachu ondieli, babrali. Už tedy som ja agitúval v Kulpíne za ne­skaj­šieho ministra Hodžu a potom zas u nás, za nebohého Júla Mar­ko­viča…“

„Nech ho Pánboh živí!“ – zareve Matej Grbáč.

„Ale ved von už dávno umrel, čo sa pechoríš“ – opraví Grbáča Čundrlík.

„Tak nech mu je večná sláva!“ – dodáva zas Grbáč. Strýko ale po­kra­čujú:

„Tak teda, že bych bol v politike regrútom, to teda nýje! Ale viete kamarádi, ja mám velice statečnú osôbku, tú moju Kačku. Ona je taká cintlavá, skromná, ti­chu­linká. Neviem, či by sa spria­te­lila s návrhom vaším, abych ja kan­di­do­val do snemu a dal sa aj volit. To hla, mosím sa najprv aj jej opýtat; šak aj jakoby to bolo bež ženy a do snemu! Pokál sa ma týka, ja vám pria­te­lia nebudem robiť tažkostí. Môžete ze mnú rátat, lebo verím, že sa mi podarí na­ho­vo­ril aj Kačku. To viete; aby sa mne-po­li­ti­kovi ne­po­da­rilo!“

„Chlap pod popuču, jaký to bude ablegát!? Žena ho gezuje furt – nihiluje v kúte od tretieho stola Štefan Bachorec pod­rych­tár z Hradišča. Šak ked na neho taká Zemínka zaondie, pustí nech som huncút – aj do nohavíc!“

„Ščefan, ty sa nám nemiešaj do politiky, lebo ani my sa ne­mie­šame Hra­diš­ča­nom do ich politiky!“ – pro­tes­tuje Čundrlík.

„A teda, daj nám Pánboh zdravia, na tú našu kan­di­dátku!“ – animujú strýc Kopún spo­loč­nosť. Krčmár vycítil mi­mo­riadnu náladu a veľmi sa tužil nosiac stále nové a nové litrovky vína na stôl. Doniesol aj ruslíkov a chleba, žatým nejaký vuršt, takže spo­loč­nosť mala aspoň dvojaký titul zapíjať. Teraz sa teprve roz­via­zali jazyky naším po­li­ti­kom a všetkým hosťom v krčme. Strýko platili; pilo a jedlo sa. Pred­vo­lebná táto „porada“ skončila už až keď bre­zov­ský hlásnik trúbil 2 hodiny, keď sa všetko rozišlo „do košiara“. Pred­bo­jov­níci miestnej or­ga­ni­zá­cie sa­mos­pa­si­teľ­nej strany boli už za strýca Kopúna. Už bola „ruka v rukáve“, aspoň na polovicu.


Vojenská porada u Kopúnov.

„Prišiel si Jurko?“ – spytujú sa strynka svojho mi­lo­va­ného manžela.

„Ná, šak ma vidíš, čo sa pýtaš?“ – odseknú strýko trocha pod­gu­rá­žený, naz­na­ču­júci, že im neni do hovoru.

„Ved šak zato pokoj, nemosel bys ma cúdit zavčas ráno, lebo šak náš kohút už kikiríka na ráno. Eščés‘ neni po­slan­com a tým menej mi­ni­strom!“

„A ty zas pani po­slan­covú, ani pani mi­nis­trovú; čo sa prcholíš! Poriadne ženy už spia a nie jako ty, čo muža tu jed­no­stajne šta­bar­cu­ješ…“

„Vidím Juro, že s tebú včil neni reči, lahni si a ráno mi povieš, čos vyrídél. Dám ti teda pokoj!“

„Šak aj múdre urobíš“ odvrhnú strýko, zoblečú sa a ľahnú si do postele. Spánok im poslúžil, lebo ráno vstali čerství ani rybka a veľmi zdielny so strynkou. Tá svojmu mužovi pri­pra­vili dobrého čaju, doniesli do neho sli­vo­vice doma varenej, čo jej financ nevidel a k tomu kúsok výbornej klobásky.

Strynka ne­vra­veli ničoho, len tr­pez­livo čakali až strýko vyrukujú „s farbú ven“. Strýko ne­skr­b­lili spra­vo­daj­stvom, ale po­sil­nivší sa ra­ňaj­kami a za­spie­vavší si driev nábožnú pesničku „A již vychází slunéčko…“ spustili zvedavej strynke dlhú spoveď:

„Šak teda, Kačka, aj bys reku mvôhla byt zvedavá, jako sme to včerá ukloch­neli. To je – len tak načali, lebo k várke je prissám, ešče hodne ďaleko…“

„Ná, šak som sa v noci hlásela, a čis‘ mi niečo roz­um­ného povedál?! Ty oný, jeden! Však, keby nebolo už neskoro bývalo, aj bych sa ti bola poriadne od­slú­žela. No, ale už len povedz, čo si múdreho vykonál!“

„Nuž, ja dost, lebo chlapi v šenku povedali, že mna kan­di­dujú za Brezovú do snemu za poslanca…“

„Hm, a kolko hlasov je treba, aby ta aj vyvoleli, há?“ – pýtajú sa strynka. Či tia snad vystačia Bre­zo­va­nia, alebo bude treba, aby pomohli aj Hra­diš­ča­nia, Prietr­ža­nia, Dob­ro­vo­da­nia, Myjiafci?“

„My­jafc­vôf bych nechcel ani za ništ na svete, aj ked bych nemal byt vy­vo­le­ným! – pro­tes­tujú strýko Kopún. Treba mi bude nebodaj ze dva­cat­ti­síc hlasvôf, ale do nich bych My­jafc­vôf nepojal ani za celý svet!“

„Tak si blázen! – prí­zvu­kujú strynka. Tak sa do snemu ne­dos­ta­neš. Mosí ti byt dobrým každý hlas. Tu sa naozaj nesmieš nadúvať s bre­zov­skú pýchu tvoju. Na to žid ništ nedá! Ešče aj prosit pôjdeš My­jafc­vôf, aby na teba hla­so­vali; nech som huncút, pôjdeš!“

„Ked pôjdem, poščám si oči od Cigána – durdia sa strýko. Mna mosia vyvolit druhí. Myjafci nikdy nebudú hlasovat na Bre­zo­vana, ne­na­mýš­laj si. A ne­ni­hi­luj mi tu, ked sa ne­ro­zu­mieš politike!“

„Dobre, Jurko moj, ne­ro­zu­miem, ale ja ti dobre chcem. Niečo viem aj ja a preto ma po­slúchni. Dobre ti chcem – bránia sa strynka. Aby ta len ne­oš­mekli tí tvoji pria­te­lia! Dobre bude, ked si vec aj trochu zaondieš, aby celá or­ga­ni­zá­cia bola za teba a niegdo druhý ti nevytrel kocúra. Mosíš sa mat napozore. Obejdi si ty aj druhých pria­tel­vôf a pohovor s nimi! A oné kedy budete mat schôdzu v tej miestnej or­ga­ni­zá­cii?“

„Nebodaj hned zajtra, lebo sa už aj verejne hovorí, že volby budú; aby nás teda nenašli ne­prip­ra­ve­ných…“

„Pre každý prípad bych ti Jurko mvôj radela, abys si obešiel ešče aj druhých známych, aj v rodine niekoho, aby sa v tom za­sad­nutí chopeli slova, ked bude reč o tebe… Slúb im aj niečo! Nehlad na nejakú tu desinu, ked ti ona donese ti­sí­cofky!“

Ešte toho dňa od­po­lud­nia obišli si strýčko rodinu a tá je veru široká. Vlastne celá Brezová si je rodinou. Čo sa „od­ta­fá­relo“ ženbou, alebo výdajom do iných chotárov, to časom aj zaniklo v „cudzote“. V druhej ge­ne­rá­cii už po­tom­ko­via bre­zov­ských emig­ran­tov zabúdajú na domovú reč, „li­te­rárnu, správnu a mäkkú“, iba že kde – tu za­cho­vá­vaný je cit rodinnej prí­sluš­nosti s Bre­zo­vanmi. Strýko Kopún nav­ští­vili Jana Pupáka, Ščefána Pagáča, Jura Ohrablu, Juraja Skundru, Daniela Čuporáka, Pala Špeníka a Mateja iKureca, k večeru zašli aj do Jab­lo­nice, kde za­klo­pali k Jurajovi Gaš­pe­rovi-Lupajovi, Mišovi Findrovi, Cyrilovi Or­lov­skému, Cyp­riá­novi Zmrzlému, Me­li­cha­rovi Vreš­čá­kovi a Bo­ni­fá­covi Stra­šif­tá­kovi. Akí sú to príbuzní Ko­pú­nov­com, nik už nevie. To ale nemení na účele strýč­ko­vej cesty. Oni mali ku každému „múdre slovo“, ktorým si pat­rič­ného za­via­zali, že zajtra príde do za­sad­nu­tia miestnej or­ga­ni­zá­cie a pre­ho­vorí zas za nich múdre slovo. Bolo aj treba po­niek­to­rým pri­sľú­biť niečo, až by sa strý­čenko ozaj dostali do snemu, podľa zásady „ruka ruku myje“ – aj keď ostanú obidve špinavé.

„Tak Ščefánko, ked už budem tým ab­le­gá­tom, ne­za­bud­nem na teba. Ty jako vidím, lifruješ telce do Bra­ti­slavy. Zastanem sa ta, abys ich lifrovál do Prahy, do toho šenku re­štau­rač­ného, čo majú v par­la­mente. Tam aj lepšie platia a nech by im šma­ko­vali aj slo­ven­ské telce! Však ja už nebudem od toho, len sa drž múdre na zaj­traj­šej schôdzi a merkuj, aby ta nez­hla­so­vali pro­tiv­níci!“

„Strýko a mne by ste mohli zas trafiku, alebo kantínu v Kra­jin­ském úrade!“ – hlási sa Mišo Findra, čo mu hovoria granec, opatanec.

„Ná, ja­ko­ži­náč, ja­ko­ži­náč, synku! Šak ti to aj patrí, tebe jedinému, lebo však sa vyznáš v trunkoch a močku ešče nežuješ, len bys mosel v tej trafike fajčiť z naj­nov­šiej fajky a nie z takejto, čo ti už pradedo vý­pa­lo­vál v Trnave na mašine danfom.“

„Ked už dávate a z cudzieho strýčko, pa­ma­tajte aj na mna, ja vám doženem prissám aj stotisíc hlasvôf, nech som huncút – aj dve­sto­ti­síc, ale zato mi mosíte zaondiet, aby som ja jediný dodával maso bra­ti­slav­skej vo­jen­skej posádke,“ hlási sa Matej Kurec.

„Synáčku, mne, by stačelo, kebys mi ich dohnál len dva­cať­ti­síc a nie stotisíc. Ale šak ništ by sa nestalo, kebys ich aj vac prihnal. Ne­stra­tia sa v strane. Tú dodávku zebereme tot krivému Palovi a dáme tebe. Pri­naj­men­šiem, ked iné ništ, ale po­sta­ráme sa, abys dostal dodávku štrku na cesty. Robeli to dosál druhí, ščil je rad na Bre­zo­va­noch“ – chlapia sa strýko Kopún.

„A čo povedia pre­spolní na naše po­li­ti­ká­re­nie, čo Myjafci, Ko­ša­rič­ša­nia. Vr­bo­va­nia, Se­ni­ča­nia, šak aj oni sú národom, patria k nám a Jab­lo­ni­ča­nov nesmiete vycískat z národa a ze štátnych dodáviek, há!“ – hlási sa Bonifác Stra­šif­ták.

„A je to pravda; aj oni mosia s nami hlasovať a preto aj na nich treba pamätať nejakým ohryzkom z hránta!“ pri­po­mína Juro Gašpar-Lupaj.

„Máš pravdu, Jurko môj, po­chva­ľujú strýko pro­tes­tanta. Ale každého nech bolí vlastná jeho hlava. Tak teba nemá čo bolet kotrba pre­spol­ných a k tomu až hen Vr­bo­va­nôv. Či si myslíš, že ich by bolela tvoja hlava?“

„Nemyslím, strýko, ja len podlá práva a spra­vedl­nosti. Nech by sme všetci patrili dokopy, jako sa hovorí, lebo len my sami vás ne­vy­vo­líme a ked ne­slú­bite aj tým niečo, darmo by ste sa namáhali. A myslím, že len to máme slúbiť, čo vieme splniť!“

„Tak je, také je!“ pri­svied­čajú chlapi z rodiny a strýkovi vy­stu­puje na čelo pot, tréma z prvého po­li­tic­kého rečnenia.

„Očúvajte múdre slovo! – vravia strýko. V Písme stojí, že „Drž se toho co máš, aby žádny nevzal koruny tvé… Aj v politike je to tak. Čítal som to v novinách a hovorela to aj moja stará, kerá, jako viete bola aj za „barinu“ a videla vac sveta aj jako ja, alebo my všetci do­hro­mady. V politike, či v takej, alebo onakvej, máš tolko moci, kolko si jej urveš. Ked si štrk, telce a mäso pre vojsko chnapíte vy, mosia si tamtí zas niečo inšieho. Nebojte sa, ešče je tu dost vše­li­čoho, na čom sa budú strany mrvit a jedna druhej zpred huby ubierat. Čo vám len tak, na­ú­chvatky poviem: Členstvo v správ­nych radách cudzích ase­ku­rač­ných spo­loč­ností, tý zato platia jak bláznivé. Krom teho máme vše­li­jaké vyžierky, na keré sa ulapia po­li­tické strany a ich primáši. Roz­umieme si, šak sme naši! Najprv uchytit opraty do ruky a potom už di­ri­gu­jeme aj celý svet. Nedáme sa odehnat od hrántov ani my! Len sa nebojte ludkovie, povedzte aj ostatnej rodine, aby agi­tu­vala, ked bude voľba. Prvý raz prichodí niegdo z rodiny do snemu, tak poplut ruky a do roboty sa!“

„Strýko, ale vy si politiku len tak, nakrátko pred­sta­vu­jete, že je to len tot, roz­de­le­nie dodáviek, trafík a čo­ja­viem­čóho ešče?“ ozval sa Juro Ohrablo, vy­slú­žilý četár čes­ko­slo­ven­skej armády.

„Nemyslím synku, vravia strýko. Myslia si len tot ludie, jako sú ostatní naši príbuzní. Ja si politiku ináč pred­sta­vu­jem. Vidíš, vraj „hlas ludu, hlas boží“. Vidíš jaký je to hlas? A mosíš nan dat, očúvat ho, lebo ináč sa ne­dos­ta­neš do snemu. Volia toho, kdo im vacej slúbi. Takí sme hla; jakých nás vidíš, takých nás píš! Jestli ste statečná rodina, tak sa po­u­si­lu­jete, aby som bol kan­di­do­vaný, aj volený, ináč – do snemu zas na dlhšie nepríde Brezovan. Ale aby sme ozaj, len tak nasucho nevoleli, podme si prv upit tot do Ná­rod­ného, reku!“

A išli, aj si upili. V poriadku sa rozišli, ked strýko Kopún za­pla­tili cech. Doma re­fe­ro­vali strynke, čo vykonali a tá im uvoľnili na trovy ďalších Kč 500.-. Bez peňazí niet volieb. Však si po voľbe-pán poslanec, alebo senátor mnohí– nájde inde náhradu vo­leb­ných výdavkov.


  
   Kandidácia v strane.
  

  
   Druhého dňa zasadala miestna organizácia samospasiteľnej strany na Brezovej pod Bradlom. Zišla sa celá rodina Kopúnech a veľmi sa kasala, aby boli strýko kandidovaný do poslaneckej snemovne. Ale na druhej strane boli tu aj mladší, ktorí by si tiež trúfali uniesť mandát za 6 rokov, keďže výroba kožiek a čistenie vlny stagnuje, obchod zamrzol a exekútorov sa motá po svete, že bys‘ nimi zastavil Dunaj. Ale príbuzní strýkovi nedovolili uplatniť sa protimienke. Keď došlo na hlasovanie, väčšina sa vyslovila za strýka Kopúna rovno do poslaneckej snemovne. Delegáti do okresnej organizácie, ktorá zasadá zajtra, majú sa zaujať, aby presadili tam kandidátku strýkovu.
  

  
   Delegátov do okresu zavolali si strýko ešte na pohárik tej „slovenskej“, čo ju varili bez financa.
  

  
   Okresná organizácia na Myjave mala druhého dňa veľmi bojovné chvíle. Na Myjave prihlásili sa tiež niekoľkí kandidáti do snemu, a to z radov mladšej už generácie. Strýkovi vytýkali, že sú už starý, že by mali sedieť za pecou a nepchať sa medzi mladých. Ale Brezovania sa nedali, oni si nielen fajky, ale ani ústa nenechali doma.
  

  
   „Vidíš ho, Myjavfca! Von bude nám Brezovanom deliť rozum. Von nám bude predpisovát, koho máme volit, alebo kandidovát. Čo ste nám dosál dali, Myjafci? Čí ste, há? Shrabli ste okresný úrad aj okresný súd. Šak berný úrad by iste si mohli nechať na večnosť, ten vám nezávidíme, ale ostatné úrady patria Brezovej. Dosál sme ešče nemali od nás poslanca, ani senátora…“
  

  
   „Mali ste ministrôf, generála, máte biskupa, máte velkých aj malých policajtvof, kerí komandujú pol Slovenskom, tak čo chcete
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
   
   
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
   
   
  

  
  

  
  

  
  

  
  

  
   
   
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
   
   
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
   
   
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

 




    Vážení čtenáři, právě jste dočetli ukázku z knihy Zákonodarci.

    Pokud se Vám ukázka líbila, na našem webu si můžete zakoupit celou knihu.

